stanford-oval/wikipedia huggingface dataset:
Ken Horton
Aiheesta muualla

Kuvia tai muita tiedostoja aiheesta Ken Horton Wikimedia Commonsissa
Kenneth Horton Player Profile eurobasket.com (englanniksi)
CB Miraflores – Koripallon Mestarien liigan mestari 2020
0 Queeley ·
1 Kravić ·
8 Benite ·
9 Barrera ·
11 Salvó ·
12 McFadden ·
14 Rivero ·
18 Sakho ·
20 Cook ·
22 Rabaseda ·
23 Huskić ·
20 Horton ·
32 Renfroe

Päävalmentaja Peñarroya
CB Miraflores – Koripallon Mestarien liigan mestari 2021
1 Kravić ·
7 Salash ·
8 Benite ·
9 Barrera ·
11 Salvó ·
12 McFadden ·
14 Rivero ·
18 Sakho ·
20 Cook ·
22 Rabaseda ·
30 Horton ·
32 Renfroe

Päävalmentaja Peñarroya
Ken Howard

| Ken Howard |
| --- | --- |
 Ken Howard vuonna 2014.
Henkilötiedot
Koko nimi:  Kenneth Joseph Howard, Jr.
Syntynyt: 28. maaliskuuta 1944  El Centro, Kalifornia, Yhdysvallat
Kuollut: 23. maaliskuuta 2016 (71 vuotta) Los Angeles, Kalifornia, Yhdysvallat
Näyttelijä
Palkinnot
 Tony-palkinto (paras miessivuosa näytelmässä, 1970); Daytime Emmy -palkinto (paras esiintyjä lastenohjelmassa, 1981); Primetime Emmy -palkinto (paras miessivuosa minisarjassa tai televisioelokuvassa, 2009) 
Aiheesta muualla
IMDb 
Elonet
Kenneth (Ken) Joseph Howard, Jr. (28. maaliskuuta 1944 El Centro, Kalifornia – 23. maaliskuuta 2016 Los Angeles) oli yhdysvaltalainen näyttelijä, joka teki pitkän työuran teatterissa, elokuvissa ja televisiossa. Hän toimi myös näyttelijöiden ammattiliiton Screen Actors Guildin ja sen seuraajan, SAG-AFTRA:n, puheenjohtajana vuosina 2009–2016.
Howard tunnettiin näyttelijänä etenkin CBS-kanavan draamasarjasta The White Shadow (1978–1981). Hän esiintyi myös muun muassa sarjoissa Okalinnut (1983), Dynastia (1985–1986), Colbyt (1985–1986), Melrose Place (1994–1998), Yli synkän virran (2001–2005) ja 30 Rock (2011–2013). Filmirooleja hänellä oli esimerkiksi trillerissä The Net – verkko kiristyy (1995), toimintaelokuvassa Rambo (2008) ja draamaelokuvassa J. Edgar (2011).
Howard sai vuonna 1970 Tony-palkinnon roolistaan Broadway-näytelmässä Child’s Play. Hänelle myönnettiin myös kaksi Emmy-palkintoa: Primetime Emmy tuli sivuosasta televisioelokuvassa Grey Gardens (2009), Daytime Emmy puolestaan esiintymisestä lastenohjelmassa The Body Human: Facts for Boys (1980).
Elokuvia

| --- | --- |
 Rakastathan vielä, Junie Moon (Tell Me That You Love Me, Junie Moon, 1970)  Suloiset ystävät (Such Good Friends, 1971)  The Strange Vengeance of Rosalie (1972)  1776 (1972)  Tarkemmin ajatellen (Second Thoughts, 1983)  Oscar (1991)  Isku Kolumbiaan (Clear and Present Danger, 1994)  The Net – verkko kiristyy (The Net, 1995)  Terrorin kohteena (Tactical Assault, 1998)  Ensi silmäyksellä (At First Sight, 1999)  Dreamer – laukkaratsun tarina (Dreamer: Inspired by a True Story, 2005) :  Lainakengissä (In Her Shoes, 2005)  Michael Clayton (2007)  Rambo (2008)  Superäiti (Smother, 2008)  Two:Thirteen (2009)  J. Edgar (2011)  Better Living Through Chemistry (2014)  The Judge (2014)  The Wedding Ringer (2015)  Joy (2015)
Aiheesta muualla

Kuvia tai muita tiedostoja aiheesta Ken Howard Wikimedia Commonsissa
Ken Howard Elonetissä.
Kiikki

Kiikki eli kinnerpuu oli puu, johon turkiseläin kiinnitettiin nyljettäväksi. Kiikki on jäänyt pois käytöstä, mutta kiikistä on tullut nykykieleen sanonta "olet kiikissä", joka tarkoittaa, että toinen on saatu kiinni. Kiikkiin joutumisella kuvataankin tilannetta, josta ei voi selvitä.
Kiikki oli alun perin puusta veistetty väkäpäinen köydessä riippuva orsi, johon teurastettu eläin pantiin takajaloistaan riippumaan nylkemistä ja suolistusta varten. Nykyisin kiikkinä käytetään teräskoukkuja etenkin isojen eläinten nylkemisessä, mutta esimerkiksi jäniksille ja pienille turkiseläimille puusta vuoltu kiikki on täysin käyttökelpoinen.
Kiikoisten esinemuseo

| Kiikoisten esinemuseo |
| --- | --- |
Tyyppi:  Esinemuseo
Sijainti:  Kiikostentie 286, Kiikoinen
Ylläpitäjä:  Kiikoisten kotiseutuyhdistys
Kotisivut:  http://www.kiikoistenkotiseutuyhdistys.fi/esinemuseo
Koordinaatit:  61°27′18″N, 22°34′34″E
 fiKiikoisten esinemuseo 
    
Kiikoisten esinemuseo sijaitsee Kiikoisissa, Sastamalassa, museota ylläpitää Kiikoisten kotiseutuyhdistys. Kiikoisten kirkkopihassa sijaitsevan esinemuseon kokoelma sisältää paikallishistoriallisesti arvokkaita esineitä. Kokoelman on pääasiallisesti tallentanut ja koonnut 1900-luvun alkuvuoisina Tapani Halminen. Museon näyttely esittelee maalaisyhteisön työkaluja sekä ihmisten elämää Kiikoisissa.
Kick (sivusto)

Logo
Kick on joulukuussa 2022 perustettu reaaliaikaiseen suoratoistoon ("striimaukseen") keskittynyt palvelu.
Kick perustettiin haastamaan Amazonin omistama Twitch.tv.
Palvelun rahoittajia ovat australialais-curaçaolaisen kryptovaluutta-nettikasinon Stake.com omistajat Bijan Tehrani ja Ed Craven ja sitä markkinoi striimaaja Trainwreck (Tyler Faraz Niknam).
Palvelua mainostetaan huomattavasti laajemmalla sananvapaudella ja rennommalla moderoinnilla kuin Twitchiä. Twitch kielsi uhkapelaamisen lähettämisen alustalla syyskuussa 2022, jos pelipaikat tai -sivustot eivät ole Yhdysvaltain lain mukana lisensoituja. Tämä kielsi Stake.comin pelien lähettämisen. Striimissä on ollut mahdollista katsoa Super Bowlia, selata Pornhubin etusivun läpi ja puhua natseista. Sivuston edustajien mukaan se kuitenkin noudattaa DMCA-lakia, eikä hyväksy vihapuhetta.
Sisällöntuottajien kannalta Kick lupaa 95 % tuotoista striimaajille, kun Twitch ottaa vähintään 30 %.
Markkinointi

Kick on Alfa Romeon Formula 1 -tallin sponsori.
Šakin suurmestari Hikaru Nakamura oli ensimmäinen merkittävä striimaaja, kun hän siirtyi Kickille maaliskuussa 2023. Kickin tekemät sopimukset eivät ole eksklusiivisia, vaan hän voi striimata samaan aikaan molemmille sivustoille.
Twitchin suosituin striimaaja xQc solmi Kickin kanssa 16. kesäkuuta 2023 kaksivuotisen sadan miljoonan dollarin sopimuksen siirtyä alustalle.
18. kesäkuuta 2023 Twitchin suosituin naisstriimaaja Amouranth siirtyi Kickille.
Lisa D’Amato

Lisa Marie D'Amato (s. 22. lokakuuta, 1981) on yhdysvaltalainen muotimalli Los Angelesista, Kaliforniasta. Hän oli kilpailija suositussa tositelevisiosarjassa Huippumalli haussa (5. kausi).
Elämäkerta

D'Amaton päästessä Huippumalli haussa -ohjelmaan, hän oli 24-vuotias kaappistylisti Los Angelesista.
Elämäkerta > Huippumalli haussa

D'Amato muistetaan sarjasta parhaiten kuohuttavana persoonana. Sarja esitteli D'Amaton henkilönä, jolla oli erittäin törkeä persoonallisuus ja joka joi paljon. Hän kuitenkin osasi ottaa huumoria irti kaikesta ja teki kuohuttavia asioita kuten virtsasi aikuisten vaippaan muiden kilpailijoiden edessä.
Huippumalli haussa -tuomarit eliminoivat hänet seitsemäntenä siksi, että hän oli liian pirteä ja liian vanha alalle, vaikka hänen kuvansa ja persoonallisuutensa olivat olleet erittäin vahvoja verrattuna muihin kilpailijoihin. D'Amato kuitenkin voitti sarjan 17. kauden, jonka kilpailijat olivat edellisten kausien yleisösuosikkeja.
D'Amato voitti myös "The Reality Remix Really Awards" -kilpailun.
Elämäkerta > Mallintyöt

Huippumalli haussa -ohjelman jälkeen D'Amato allekirjoitti sopimukset L.A. Modelsin sekä L.A. Talentin kanssa. D'Amato on tehnyt mallintöitä Jared Goldille, Shoshanna Lonsteinille, ELLEgirl Magazinelle, Lemonade Magazinelle, Lilian Khalle sekä Permission Magazinelle, jonka kannessa oli hänen kuvansa. Mallintöihin on myös liittynyt muotinäytöksiä ja mainoksia.
Yksityiselämä

Huhujen mukaan Lisa alkoi seurustella brittiläisen laulajan Robbie Williamsin kanssa lokakuussa 2006 sen jälkeen, kun he olivat tavanneet Hollywood-juhlissa.
D'Amato synnytti ensimmäisen lapsensa, pojan syyskuussa 2013 ja toisen lapsensa, myös pojan syyskuussa 2016, välittäen jälkimmäisen synnytyksensä live-lähetyksenä Facebookissa.
TV ilmaantumiset

The Tyra Banks Show (2005)
Huippumalli haussa (6. kausi)
Huippumalli haussa (5. kausi)
Huippumalli haussa (17. kausi)
Aiheesta muualla

Lisan MySpace (englanniksi)
Lisa's Section in Jared Gold Black Chandelier Page (Arkistoitu – Internet Archive) (englanniksi)
Lisan Profiili IMDb:ssa (Arkistoitu – Internet Archive) (englanniksi)
Lisa's WireImage Profile (Arkistoitu – Internet Archive) (englanniksi)
Lisa's Profile in TV.com (Arkistoitu – Internet Archive) (englanniksi)
Konkreetio

Iskostuminen eli diageneesi, vasemmalla ennen tiivistymistä. Siniset nuolet osoittavat mineraalien virtausta liuoksessa. Punaiset nuolet osoittavat rasitusalueet, joissa ainetta liukenee. Oikealla tiivistyksen jälkeen vaaleille alueilla on tullut lisää mineraaleja, mikä on vähentänyt huokostilaa.
Konkreetio on sedimenttikivissä tavattava ympäristöään kovempi pallomainen tai ellipsin muotoinen kohta. Ne syntyvät iskostumisen eli diageneesin yhteydessä kun sedimenttiaineksen huokoiset välit korvautuvat karbonaatilla, kvartsilla tai jollain muulla mineraalilla. Niiden läpimitta saattaa olla senttimetreistä muutamaan metriin.
Uudelleen kiteytyneet konkreetiot ovat tavallisia metamorfisissa kivissä.
Suuria konkreetioita Länsi-Kazakstanissa
Konkreetioita
Halkaistu konkreetio
Konkreetio, josta on lyöty pala pois
Aiheesta muualla

Wikimedia Commonsissa on kuvia tai muita tiedostoja aiheesta .
Katz, Bob: Concretions DesertUSA. Viitattu 16.12.2019. (englanniksi)
Marshall, Jim D. & Pirrie, Duncan: Carbonate concretions—explained. GeologyToday, 18.3.2013, 29. vsk, nro 2, s. 53–62.  doi:10.1111/gto.12002.  Artikkelin verkkoversio. Viitattu 16.12.2019. (englanniksi)
Love Is for Suckers

| Love Is for Suckers Twisted Sister |
| --- | --- | --- |

Studioalbumin tiedot
 Äänitetty : 1986
 Julkaistu: 1987
 Tuottaja(t): Dee Snider
 Tyylilaji: hard rock, glam metal
 Levy-yhtiö: Demolition Records
Twisted Sisterin muut julkaisut
| Come Out and Play 1985 | Love Is for Suckers 1987 | Still Hungry 2004 |
Love Is for Suckers on Twisted Sisterin viides studioalbumi. Vuonna 1987 julkaistun albumin tuotti yhtyeen lauluntekijä, säveltäjä ja laulaja Dee Snider.
Kappaleet

Wake Up (The Sleeping Giant) – 4.19
Hot Love – 3.28
Love Is for Suckers – 3.25
I'm So Hot For You – 4.05
Tonight – 3.51
Me and the Boys – 3.52
One Bad Habit – 3.18
I Want This Night (To Last Forever) – 4.18
You Are All That I Need – 4.17
Yeah Right! – 3.14
Kappaleet > Uusintapainoksen bonuskappaleet

Feel Appeal
Staturoty Date
If Theat´s What You Want
I Will Win
Kokoonpano

Dee Snider – laulu
A.J. Pero – rummut
Jay Jay French – kitara
Mark "The Animal" Mendoza – basso, taustamurinat
Eddie "Fingers" Ojeda – kitara, mandolini
Arviot

Allmusic:
L.A. Times:
Aiheesta muualla

Love Is for Suckers discogs.com -sivustolla
Albumi Love Is for Suckers Encyclopaedia Metallum -sivustolla (englanniksi)
Konstantin I

Konstantin I -nimisiä hallitsijoita ovat olleet:
Konstantin I, Skotlannin kuningas 863–877
Konstantin I, Vladimirin suuriruhtinas 1216–1218
Konstantin I, Kreikan kuningas 1913–1917 ja 1920–1922
Komatipoortin lento-onnettomuus 1986

| Komatipoortin lento-onnettomuus 1986 |
| --- | --- |
 Onnettomuuden muistomerkki.
Yhteenveto
Päivämäärä:  19. lokakuuta 1986
Onnettomuustyyppi:  törmäys maastoon
Tapahtumapaikka:  Mbuzini, Transvaal, Etelä-Afrikka
 :  25°54′41″S, 031°57′26″E
Lähtöpaikka:  Mbalan lentoasema, Mbala, Sambia
Määränpää:  Maputon kansainvälinen lentoasema, Maputo, Mosambik
Kuolleita:  34
Loukkaantuneita:  10
Eloonjääneitä:  10
Lentokone
Konetyyppi:  Tupolev Tu-134A-3
Lentoyhtiö:  Mosambikin kansantasavalta
Rekisteritunnus:  C9-CAA
Matkustajia:  35
Miehistöä:  9
Komatipoortin lento-onnettomuus 1986 tapahtui 19. lokakuuta 1986, kun Mosambikin presidentti Samora Machelia kuljettanut Mosambikin kansantasavallan Tupolev Tu-134A-3 syöksyi maahan Mbuzinissa, lähellä Komatipoortia Etelä-Afrikan, Mosambikin ja Swazimaan raja-alueella, muutama sata metriä Etelä-Afrikan puolella.
Koneessa oli 35 matkustajaa ja yhdeksän miehistön jäsentä, jotka olivat neuvostoliittolaisia. Onnettomuudessa kuoli 34, heidän joukossaan presidentti Machel.
Machel oli ollut Sambiassa Afrikan valtionpäämiesten kokouksessa. Hänen lisäkseen lennolla oli muu Sambian delegaatio sekä Aeroflotilta lainattu neuvostoliittolaismiehistö. Presidentin kone lähti Maputosta onnettomuuspäivän aamuna ja lensi Lusakan kautta Sambian Mbalaan, josta suora paluulento Maputoon lähti kello 16.38 (UTC). Miehistö otti yhteyden Maputon lennonjohtoon kello 18.47 ja arvioi saapuvansa Maputoon 19.25. Lähestyminen aloitettiin 19.02, ja miehistö sai ohjeet ilmoittaa laskeuduttuaan 3 000 jalkaan tai kun kiitotie tulee näkyviin.
Lähestymisen aikana miehistö käänsi konetta 37 astetta oikealle. Käännös tapahtui kuitenkin liian aikaisin: kahdeksan minuuttia myöhemmin vastaava käännös olisi tuonut koneen suoraan ILS-lähestymisreitille. Miehistö jatkoi laskeutumista yrittäen nähdä Maputon kiitotievalot. He laskeutuivat lopulta lennonjohdon määräämän 3 000 jalan korkeuden alle, vaikka näköhavaintoa ei ollut. Miehistö jätti maan läheisyydestä varoittavan GPWS-järjestelmän huomiotta, vaikka se hälytti yhtäjaksoisesti 32 sekunnin ajan ennen maahansyöksyä. Kone osui lopulta maahan mäkisessä maastossa noin 150 metrin päässä Mosambikin rajalta. 34 ihmistä kuoli. Henkiin jäi lentoinsinööri ja yhdeksän matkustajaa.
Onnettomuustutkinnassa todettiin koneen ja sen laittestojen olleen toimintakunnossa ennen onnettomuutta. Tutkintalautakunta vahvisti yksimielisesti onnettomuuden syyksi miehistön tekemät virheet ja sääntörikkomukset.
Konstantin III (Skotlanti)

Konstantin III
Konstantin III (Causantín mac Cuiléin, 971–997) oli Skotlannin kuningas keskiajalla. Hän oli kuningas Culenin poika ja nousi valtaan surmaamalla edeltäjänsä, pikkuserkkunsa Kenneth II:n. Hän hallitsi vain kaksi vuotta ja sai surmansa taistelussa Rathinveramonissa lähellä Edinburghia.
Konkreettinen runous

George Herbertin "Easter Wings" (painettu 1633) on kirjoitettu runon aihetta mukaillen siipien muotoon.
Konkreettinen runous on runoutta, jossa sanojen typografinen asettelu on vaikutelman kannalta tärkeässä osassa. Eri puolilla maailmaa samoihin aikoihin 1950-luvulla syntynyt konkreettinen runous liittyy kuvataiteen konkretismin ja konkreettisen musiikin perinteeseen. Sveitsiläinen Max Bill ja ruotsalaissyntyinen Öyvind Fahlström käyttivät ensimmäisinä käsitettä ”konkreettinen runous” vuonna 1953.
Sveitsissä uranuurtajana toimi bolivialaissyntyinen Eugen Gomringer, joka julkaisi ensimmäisen runokokoelmansa Konsellationen vuonna 1953. Gomringer kiinnostui lisääntyneen matkustamisen myötä yleistyneistä kansainvälisistä merkkijärjestelmistä, joita ilmestyi juna-asemille ja lentokentille 1950-luvulla. Konkretistiset teokset ovatkin kuin liikennemerkkejä, joissa operoidaan hyvin pelkistetyillä kuvioilla ja jotka yleensä tajutaan yli kielirajojen.
Samoihin aikoihin perustettiin Brasiliassa Noigandres-ryhmä, johon kuuluvat Decio Pignatari ja veljekset Augusto ja Harold de Campos. He esittelivät töitään São Paolon modernin taiteen museossa pidetyssä konkreettisen taiteen näyttelyssä vuonna 1956. Ryhmä julkaisi vuonna 1958 ”Konkreettisen runouden pilottisuunnitelman”, jossa painotettiin konkreettisen runouden yhteyksiä konkreettiseen kuvataiteeseen sekä Anton Webernin, Pierre Boulez’in ja Karlheinz Stockhausenin musiikkiin.
Ranskalainen Pierre Garnier käyttää konkreettisesta runoudesta myös termiä spatiaalisuus, sillä sanojen väliin jäävä valkoinen tila on myös merkityksellinen. Samoin mekaaninen, foneettinen, semanttinen ja visuaalinen runous tulevat lähelle konkreettisen runouden ideaa. Runoilijat korostivat sitä, että kieli ei ole pelkästään viestintäväline, vaan kielellä on myös aineellinen ulottuvuus.
Runokielen uudistamisen edelläkävijöinä voidaan pitää Mallarmén typografisia runoja ja Apollinairen kalligrammeja, joissa näkemisellä ja lukemisella on yhtä suuri osuus.
Futuristien ja dadaistien kokeilut edelsivät konkreettista runoutta. Garnier pitää konkreettisen runouden edeltäjinä lisäksi esimerkiksi Eisensteinin ideogrammeja ja montaaseja, James Joycen Odysseus ja Finnegan’s Wake -teoksia sekä Piet Mondrianin Boogie-Woogie -sarjaa.
Suomalaisista konkreettisen runouden kirjailijoista mainittakoon Väinö Kirstinä  ja Kari Aronpuro.
Uudenlaisia mahdollisuuksia konkreettiselle runoudelle avautui internetin myötä. Ubuweb-sivustosta löytyy johdanto kokeelliseen ja digitaaliseen runouteen ja taiteeseen.
Aiheesta muualla

Wikimedia Commonsissa on kuvia tai muita tiedostoja aiheesta .
Ubu-web, Noigandres
A Brief Guide to Concrete Poetry (Arkistoitu – Internet Archive)
Konkret poesi
http://www.ubu.com/papers/solt/
http://www.rediscov.com/sacknerarchives/
http://serialpoet.eu/pages/parole.html%5Bvanhentunut+linkki%5D
Ian Hamilton Finlay
e.e. cummings (Arkistoitu – Internet Archive)
http://concretismo.zip.net/
Augusto Campos
Konstantin II (Skotlanti)

Konstantin II
Konstantin II (k. n. 952) oli Skotlannin kuningas yli neljänkymmenen vuoden ajan. Hän torjui skandinaavien ryöstöretkiä ja teki valloitusretkiä Northumbriaan. Luodakseen paremmat suhteen Irlannin viikinkiperäisiin hallitsijoihin hän antoi tyttärensä sikäläisen päällikön Olaf III Guthfrithssonin vaimoksi noin vuonna 930. Konstantin luopui vallasta vuonna 943, vetäytyi culdeeluostariin St Andrewsissa ja kuoli siellä noin vuonna 952.
Laker Airways

| Laker Airways |
| --- | --- |

 IATA: GK  –  ICAO: LKR 
Kutsukoodi:  LAKER
Perustettu:  8. helmikuuta 1966
Lakkautettu:  5. helmikuuta 1982
Laivaston koko:  17 (konkurssin aikaan)
Tunnuslause:  Take a Laker!
Solmukohdat:  Gatwickin lentoasema, Lontoo Tegelin lentoasema, Berliini
Kotipaikka:  Gatwickin lentoasema
Avainhenkilö(t):  Sir Freddie Laker (perustaja, toimitusjohtaja) Muut avainhenkilöt Johtokunta C. Nunn  W. F. Townsend  J. T. Secar  R. Robinson  L. V. E. Atkinson (toiminnanjohtaja)  P. Yeoman (suunnittelujohtaja)  J. Jones (kaupallinen johtaja)  B. Wheelhouse (ostopäällikkö)  B. Rawlins (päälentäjä)  Robin Flood (PR-vastaava)  
Laker Airways (IATA: GK, ICAO: LKR, kutsukoodi: LAKER) oli brittiläinen tilaus- ja halpalentoyhtiö. Sir Freddie Lakerin helmikuussa 1966 perustama yhtiö lennätti aluksi pakettimatkalaisia tilauslennoilla, mutta lensi vuodesta 1977 lähtien myös pitkän matkan halpalentoja Laker Skytrain -nimellä. Sen kotikenttä oli Lontoon Gatwickin lentoasema, jonka lisäksi se lensi myös Berliinin Tegelin lentoasemalta.
Laker Airways kärsi 1980-luvulla talousvaikeuksista, joiden seurauksena se meni lopulta konkurssiin 5. helmikuuta 1982. Yhtiöllä oli tällöin 270 miljoonan punnan velat.
Laker Airways oli maailman ensimmäinen pitkien matkojen halpalentoyhtiö ja se kehitti ilmailua ottamalla käyttöön vähennetyn tehon lähdöt.
Historia > Perustaminen ja alkuvuodet

Freddie Laker erosi marraskuussa 1965 perustamansa Air Holdings -yhtiön johtokunnasta ja perusti Laker Airwaysin 8. helmikuuta 1966. Yhteyksiensä avulla Laker tilasi yhtiölle tilauslentoja varten kolme BAC 1-11-320L -konetta suoraan tehtaalta. Ennen niiden toimitusta yhtiö käytti Bristol Britannia -koneita, joilla se lennätti sekä matkustajia että rahtia tilauslennoilla. Ensimmäinen Britannia vuokrattiin kuudeksi viikoksi Air Francelle, joka käytti sitä reittilennoilla Pariisiin. Toisen Britannian yhtiö sai elokuussa. Se vuokrattiin sambialaiselle Air Carriersille, joka käytti sitä seuraavaan vuoteen asti. Vuonna 1966 Laker Airways rikkoi 10 000 kuljetetun matkustajan rajan ja oli jo tehnyt 39 000 puntaa voittoa.
Laker Airwaysin ensimmäinen BAC 1-11 toimitettiin 25. helmikuuta 1967, ja se otettiin käyttöön maaliskuussa Lord Brothers -matkatoimiston lomalennoilla Gatwickistä ja Manchesterista Välimeren alueelle. Toinen kone saapui 8. huhtikuuta, ja kolmas vuokrattiin 9. toukokuuta vuodeksi Air Congolle. Laker osti liverpoolilaisen Arrowsmith Holidays -matkatoimiston ja aloitti lomalennot 1-11-koneilla Liverpoolista. Hän solmi myös matkatoimistojen kanssa sopimuksia, joilla hän takasi Laker Airwaysille tietyn määrän lentotunteja joka vuosi. Sen ansiosta hän sai myytyä lentoja jopa kahden vuoden päähän. Osin näiden sopimusten ansiosta Laker Airways teki vuonna 1968 enemmän voittoa kuin yksikään toinen brittiläinen tilauslentoyhtiö ja kuljetti yli 230 000 matkustajaa. Jo heinäkuussa 1967 Laker Airways tilasi uuden BAC 1-11:n, joka toimitettiin seuraavana vuonna. Yhtiön Britannia-koneet myytiin Indonesiaan tammikuussa 1969. Laker käytti hyväkseen länsisaksalaisille lentoyhtiöille toisen maailmansodan jälkeen asetettuja rajoituksia ja alkoi lentää Berliinin Tegelin lentoasemalta, josta tuli yhtiön toinen solmukohta.
Historia > Ensimmäiset kaukolennot

Pohjois-Amerikan lomakohdearvon tiennyt Laker haki vuonna 1969 lupaa aloittaa liikenne Yhdysvaltoihin. Laker Airways osti marraskuussa 1968 lopettaneen British Eaglen kaksi Boeing 707-138B:tä. Niistä ensimmäinen saapui 29. tammikuuta 1969 ja toinen kuukautta myöhemmin. Ne otettiin käyttöön toukokuussa. 158-paikkaisina ne olivat lähes kaksi kertaa 1-11:n kokoisia ja sopivat erityisen hyvin yhtiön reiteille Kanariansaarille ja Pohjois-Afrikkaan. Yhdysvaltain viranomaisten myönnettyä liikennöintiluvan elokuussa 1969 Laker Airways aloitti koneilla viikoittaiset lennot Gatwickistä, Manchesterista ja Glasgow’n Prestwickin lentoasemalta Yhdysvaltoihin ja Kanadaan.
Nopeasti kasvava yhtiö organisoitiin uudelleen vuonna 1970. Emoyhtiön nimeksi tuli Laker Airways International, ja sen tytäryhtiöt vastasivat lentojen operoinnista, koneiden huollosta, matkatoimistoista ja hotelleista. Toinen 707:ista siirtyi Freddie Lakerin ja Barbadoksen hallituksen yhdessä perustamalle International Caribbean Airwaysille, joka aloitti halpalennot Luxemburgista Barbadokselle ja lisäsi myöhemmin verkostoonsa myös Gatwickin.
1970-luvun alussa Laker Airways anoi lupaa lentää tilauslentoja ja myydä pakettimatkoja Australiaan. Pitkälti BOAC:n ja Qantasin vastustuksen vuoksi Australian viranomaiset eivät myöntäneet lupaa, vaikka Laker tarjosi vastineeksi Qantasin matkustajille mahdollisuutta kiertää Eurooppaa yhdellä Australian dollarilla.
Vaikutukset ilmailualaan

Laker Airways oli ensimmäinen pitkän matkan halpalentoja tarjonnut yhtiö. Niinpä Freddie Lakeria pidetään Southwest Airlinesin perustajan Herbert D. Kelleherin ja Virgin Atlanticin perustajan Richard Bransonin rinnalla halpalentokonseptin uranuurtajana. Freddie Lakerin ja Laker Airwaysin käyttöön ottamia, nykyisin lähes jokaisen halpalentoyhtiön toimintaan kuuluvia periaatteita olivat käytettyjen konetyyppien ja sitä kautta huolto- ja koulutuskustannusten vähentäminen, vain yhden matkustusluokan tarjoaminen, pääkenttien sijaan pienemmille lentoasemille lentäminen ja aterioiden myyminen lennoilla.
Halpalentokonseptin lisäksi Laker Airwaysin vaikutus näkyy myös muualla ilmailualalla. Se otti ensimmäisenä käyttöön lentoonlähdöt vähennetyllä teholla (engl. Reduced Thrust Take-off, RTTO). Tämä pienensi moottorien rasitusta lentoonlähdössä, pidensi huoltoväliä ja pidensi moottorien käyttöikää. BAC 1-11:n Spey-moottorit valmistaneen Rolls-Roycen mukaan Laker Airwaysin huollettaviksi lähettämät moottorit olivat paremmassa kunnossa kuin minkään muun lentoyhtiön. Lentoonlähdöt vähennetyllä teholla kuuluvat nykyään lentoyhtiöiden normaaleihin toimintakäytäntöihin. Lisäksi Laker Airways toi alalle mahdollisimman nopeat nousut matkalentokorkeuteen ja matkatavaroiden määrän rajoitukset polttoainekulujen vähentämiseksi.
Laivastohistoria

| Konetyyppi | Määrä | Rekisteritunnukset | Käyttöönotto | Käytöstä poisto | Muuta |
| --- | --- | --- | --- | --- | --- |
| Airbus A300B4-200 | 3 | G-BIMA, G-BIMB, G-BIMC | 1981 | – |  |
| BAC 1-11-300 | 5 | G-ATPK, G-AVBW, G-AVBX, G-AVBY, G-AVBZ | 1967 | – |  |
| BAC 1-11-400 | 1 | G-AXMU | 1968 | 1968 | Muutaman viikon ajan vuokralla Bahamas Airwaysilta. |
| Boeing 707-100B | 2 | G-AVZZ, G-AWDG | 1969 | – |  |
| Boeing 707-300B | 2 | G-BFBS, G-BFBZ | 1977 | 1980 |  |
| Bristol Britannia 102 | 2 | G-ANBM, G-ANBN | 1966 | 1969 |  |
| Douglas DC-10-10 | 6 | G-AZZC, G-AZZD, G-BBSZ, G-BELO, G-GFAL, G-GSKY | 1972 | – |  |
| Douglas DC-10-30 | 5 | G-BGXE, G-BGXF, G-BGXG, G-BGXH, G-BGXI | 1980 | – |  |
| Vickers VC10 | 1 | G-ARTA | 1968 | 1969 | Laker Airwaysin omistuksessa, mutta vuokralla Middle East Airlinesille. |